ปังย่า

<table class="plainlinks noprint messagebox notice" style="width:250px; float:right; clear:right; margin:0px; margin-left:10px;"> 
<tr style="vertical-align:middle;"><td style="padding:0.1em; text-align:center; vertical-align:middle; width:45px; border:none;">
</td>
<td style="color:black; text-align:left; vertical-align:middle; padding:0.5em; padding-left:0em; border:none;">
 วิกิพีเดียมีสารสนเทศที่เกี่ยวข้องกับตำราที่ #เปลี่ยนทาง 
</td></tr></table>
ปังย่า คือเกมกอล์ฟแฟนตาซีออนไลน์ ออกแบบและพัฒนาโดยบริษัท NtreevSoft และเปิดให้บริการโดย HanbitSoft
การเล่น.
ปังย่ามีระบบการเล่นที่คล้ายเกมกอล์ฟหลายเกม โดยความแรงและความแม่นยำในการตีกำหนดโดยเกจที่อยู่ด้านล่างของจอ โดยใช้การกดสามครั้ง ครั้งแรกเพื่อเริ่มตี ครั้งที่สองเพื่อกำหนดพลัง และครั้งที่สามเพื่อกำหนดความแม่นยำ โดยสามารถใช้ได้ทั้งเมาส์หรือเคาะสเปซบาร์บนคีย์บอร์ด หากผู้เล่นกดความแม่นยำสมบูรณ์แบบ ช็อตนั้นเรียกว่า "ปังย่า" หากพลาด ก็จะตีได้ระยะที่สั้นลง และทิศทางที่ผิดไปทางซ้ายหรือขวา (ฮุคหรือสไลซ์)
ระบบภาพของปังย่านั้น จะมีลักษณะคล้ายการ์ตูนมากกว่าเน้นความเหมือนจริง และมีส่วนประกอบหลายอย่างที่มาจากจินตนาการ เช่น ช็อตที่เป็นไปไม่ได้ในทางฟิสิกส์ สนามกอล์ฟและอุปกรณ์ในโลกแฟนตาซี เป็นต้น
ค่าเงินในเกม.
ค่าเงินหลักในเกมปังย่าคือ "ปัง" โดยปกติจะได้มาจากการตีจบหลุมที่พาร์หรือต่ำกว่า การตีช็อตที่ยากหรือการตีลงหลุมจากระยะไกล เงินปังสามารถใช้ในการซื้อของต่างๆในเกม พัฒนาอุปกรณ์และความสามารถของตัวละคร และค่าเงินคุกกี้ ซึ่งผู้เล่นสามารถซื้อของในเกมได้ด้วยเงินจริง อุปกรณ์ที่ใช้คุกกี้ซื้อจะมีความได้เปรียบอุปกรณ์ที่ใช้ปังซื้อเล็กน้อย ในประเทศไทยสามารถซื้อบัตรเติมเงินได้ที่ร้านซี-พลัส แฟมิลี่มาร์ท ซีเอ็ด บุ๊คเซ็นเตอร์ ฯลฯ (ซึ่งในปัจจุบันที่ 7-11 ต้องเติมเพื่อซื้อออนไลน์เท่านั้นเช่น RTB, MOL, Zest)
ไม้กอล์ฟ.
ผู้เล่นจะได้รับไม้กอล์ฟ Air Knight มาใช้เริ่มต้นก่อนเริ่มแรกและสามารถซื้อไม้กอล์ฟอื่นๆได้ หากมีจำนวนเงินในเกมพอ โดยมีทั้งใช้เงินปัง และเงินคุกกี้ (สำหรับเซิพเวอร์โกลบอลใช้ พ้อย) ในการซื้อไม้กอล์ฟนั้นๆ ไม้กอล์ฟสามารถอัพเกรดค่าสถานะต่างๆ เพื่อให้สามารถควบคุม และตีได้ในระยะทางที่ไกลขึ้น
ท่าตี.
ภายในการแข่งขัน ผู้เล่นสามารถใช้ท่าตีพิเศษได้ จากการกดลูกศรเพื่อให้ตีได้ในระยะทางที่ไกลขึ้น หรือควบคุมได้ดีขึ้น หากผู้เล่นกดความแม่นยำสมบูรณ์แบบ ช็อตนั้นเรียกว่า "ปังย่า" หากพลาด ก็จะตีได้ระยะที่สั้นลง หรือทิศทางที่ผิดไปทางซ้ายหรือขวา (ฮุคหรือสไลซ์) ท่าพิเศษต่างๆมีดังต่อไปนี้
- ใช้ 1 เกจ กด Alt จะทำให้สามารถเพิ่มระยะการตีได้ 10 หลา
- ใช้ 2 เกจ กด Alt ติดต่อกัน 2 ครั้ง ทำให้เพิ่มระยะการตีได้ 20 หลา (ยกเว้นใช้ไอเทมพิเศษหรือการ์ดเพิ่มค่าสถานะ) มีท่าต่อไปนี้
ท่าพิเศษ.
ในปังย่าเวอร์ชันปัจจุบัน มีการตีช็อทท่าพิเศษ (สำหรับการตีปังย่าธรรมดา) รวม 2 แบบ คือ
 Top spin: การสปินหน้าทำให้ระยะทางในการตีครั้งต่อไปยังหลุมสั้นลง
 Back spin: การสปินหลังทำให้ระยะทางในการตีครั้งต่อไปยังหลุมสั้นลง (สำหรับระยะทางการตีไกลกว่าหลุม)
 Left curve: การเคิฟซ้ายทำให้หลบสิ่งกีดขวางระหว่าหลุม(สิ่งกีดขวางด้านขวา)ได้
 Right curve: การเคิฟขวาทำให้หลบสิ่งกีดขวางระหว่างหลุม (สิ่งกีดขวางด้านซ้าย)ได้
ตัวละครและแคดดี้.
ตัวละคร.
ตัวละครในปังย่าแบ่งเป็น 2 รูปแบบคือ ตัวละครแบบ Classic มีทั้งหมด 11 ตัว แบ่งเป็นตัวละครชาย 4 ตัว ตัวละครหญิง 7 ตัว และตัวละคร Renovation ปัจจุบันมี 3 ตัว แบ่งเป็น ตัวละครชาย 1 ตัว ตัวละครหญิง 2 ตัว และมีตัวละครเพิ่มเติมในฉบับเครื่องเล่น PSP 
 ชอบที่จะหวดลูกกอล์ฟให้ไกลเท่าที่เขาจะทำได้ แถมนูริยังหลงเสน่ห์ ในกีฬากอล์ฟอย่างมาก วันหนึ่งนูริได้รู้เข้าถึงเรื่องราวของหมู่เกาะปังย่า จากพิพพิ้น นูริจึงได้ตัดสินใจที่จะเข้าร่วมการแข่งขันของเกาะปังย่า
 จุดเด่นของนูริอยู่ที่บุคลิกที่นุ่มนวล สุขุมเยือกเย็น ประกอบกับการเล่น ที่ละเอียดอ่อน พื้นฐานการเล่นที่ได้ฝึกฝนมาเป็นอย่างดี ทำให้นูริสามารถ ควบคุมลูกกอล์ฟได้อย่างแน่นอนและแม่นยำ
 จุดเด่น ตัวละครเริ่มต้นที่มีการเติบโตด้าน power และ control อย่างค่อยเป็น ค่อยไป เสื้อผ้าถูกออกแบบให้มีทิศทางให้เพิ่ม power และ controlมากขึ้น ในะระยะแรกสำหรับคนเล่นสาย power อาจปรับค่าสถานะให้ชินกับการเติบโต ส่วนคนที่จะหันไปเล่นสาย control ก็ควรจะเลือกใช้ไม้กอล์ฟให้เข้ากับ การปรับค่าสถานะตัวละครไปด้วย
 จุดด้อย เนื่องจากเป็นตัวละครในระยะต้น เมื่อระยะยาวแล้ว ค่าสถานะจะยิ่งแตกต่างสำหรับผู้เล่นสาย power ในระดับ Senior ขึ้นไป หรือสาย control ในระดับ Junior ขึ้นไป ควรพิจารณา ใช้ตัวละครในแต่ละสายตัวอื่นแทน
 ได้รับเชิญชวนเข้าสู่หมู่เกาะปังย่าโดยคุม่า เธอได้พยายามอย่างหนัก ที่จะพัฒนาทักษะการเล่นของเธอ ในโลกอันสวยงามแห่งนี้ ฮาน่าเป็นคน ที่มีความสุขุมและเยือกเย็นในการเล่นได้อย่างคงเส้นคงวา แต่ว่าอาจ จะมีกำลังที่น้อยไปนิด แต่เธอก็ฝึกทักษะอื่นมาทดแทนนั่นคือการตีลูกโค้ง ต่างๆ ได้อย่างใจ
 จุดเด่น ฮานะ กับนูริ ถือได้ว่า เป็นตัวละครที่มีลักษณะ แทบจะเหมือนกันทุกอย่างในระยะแรก แต่เมื่อเติบโตไปถึงระดับนึง ทั้งเสื้อผ้า และค่าสถานะของฮานะจะเน้นไปทางด้าน control - impact มากกว่าที่จะเน้น power ในการตี เพราะฉะนั้น เกจที่วิ่งช้าจะช่วยผู้เล่นที่หัดใหม่ได้ดีเลย
 จุดด้อย เนื่องจากเป็นตัวผู้หญิง ความแรงในการตี ย่อมสู้ตัวละครชายไม่ได้ ทำให้ฮานะเมื่อเลเวลอัพ ไปถึงจุดนึง จำเป็นจะต้องเปลี่ยนไปใช้ ตัวละครที่มีค่าการเติบโตของตัวละครที่ดีกว่า
 มาช่วยงานที่เกาะปังย่าได้ก็เพราะคำเชิญของโลโล่ ซึ่งสมัยก่อนเขามี อาชีพเป็นตำรวจ ถึงแม้ว่าเขาเข้ามาทำงานที่ปังย่าได้ไม่ถึง 3 เดือน เขาก็เป็นนักกีฬามือโปรคนหนึ่ง แต่ว่าเขามีนิสัยใจร้อน และเป็นคน แปลกๆ จึงชอบทำเรื่องผิดพลาดอยู่เสมอแต่ก็จะมีเรื่องที่คาดไม่ถึงมาให้ แปลกใจอยู่เสมอ ท่าที่เขาถนัดมากก็คือการใช้ลูก Power Spin
 จุดเด่น พลังแห่งสปิน เป็นจุดเด่นที่ไม่มีใครทำได้ อย่างอาเธอร์เลยในเกาะปังย่าตัวละครนี้ค่าสถานะ เต็มเปี่ยมไปด้วยการเอื้ออำนวย ในการใช้เทคนิคในการตี คนที่กดท่าแม่นๆ เวลาใช้อาเธอร์แล้วจะรู้สึกได้ทันทีว่า พลังของท่าพิเศษจะเพิ่มขึ้นอย่างเห็นได้ชัด เคยมีคนพูดว่า อาเธอร์คือคนที่สามารถทำให้ลูกบอลอยู่บนน้ำได้นานที่สุด และว่ากันว่า ไม่ใช่แค่อาเธอร์ไม่กลัวน้ำแต่ยังใช้น้ำจนได้เปรียบคนอื่นด้วยซ้ำ
 จุดด้อย การที่มีพลังสปินสูง ทำให้การกะระยะเมื่อใช้ท่าพิเศษ จะแตกต่างกันออกไป จำเป็นต้องอาศัยการฝึกเล่นสาย power-spin พอสมควร อีกทั้งหากเลือกเล่นสาย power แบบเต็มที่ ก็จะทำให้เกจวิ่งเร็ว จึงควรพกไอเทมลงสนามมากกว่าปกติ เพื่อความปลอดภัยในการเล่นช็อตที่เสี่ยง
 เธอชอบเรื่องที่เกี่ยวกับเครื่องจักรกลต่างๆ มีความมั่นใจในตัวเองสูง
เวลาที่เธอตัดสินใจจะมีความรวดเร็วและเฉียบขาด และด้วยรูปร่าง
หน้าตาที่สวยเป็นเหตุทำให้เธอนั้น ชอบตกเป็นข่าวลือกับพวกแฟนคลับ ของเธอ
 จุดเด่น สาวมั่นแห่งเกาะปังย่าที่มีความแข็งแรง ของการบิดข้อมือสูงมาก ทำให้วงสวิงของเธอที่เน้น การตีโค้ง สามารถอ้อมสิ่งกีดขวาง และหลบหลีกสิ่งต่างๆ ได้ดีที่สุดเมื่อเทียบกับ ตัวละครอื่นๆ คนที่เล่นสาย control - impact จะได้เปรียบในเรื่องของการกะระยะ การตกของลูกได้ดีกว่าคนเลือสาย control - curve อย่างไรก็ดี การตีโค้งคู่กับคุม่าและไม้เบสบอล นับได้ว่า แทบไม่แตกต่างกับ การใช้ไอเทม (กล้วย) เลยเคยมีคนได้ยินเซซีเลีย คุยโวให้ฟังว่า ปราสาท Wiz Wiz เป็นแค่สนามเด็กเล่นของเธอ
 จุดด้อย การเติบโตของเซซิเลีย มีปัญหาเรื่องของค่า power และ spin แทบจะเรียกได้ว่า เกือบจะตรงกันข้ามกับ อาเธอร์สาย power - spin เลยทีเดียวเพราะฉะนั้นจำเป็นจะต้อง ใช้อุปกรณ์เสริมในจุดที่ด้อยให้ดี
 แม็กซ์เป็นนักเทนนิสระดับมือโปรมาจากประเทศอังกฤษ ถึงแม้ว่าเขา จะเป็นนักเทนนิสที่มีชื่อเสียงมาก แต่เขาก็มีความฝันที่ซ่อนอยู่ เนื่องจาก ในสมัยเด็กๆ ทางครอบครัวของเขามีฐานะที่ไม่ค่อยดีนัก เขาเลย หันมาเอาดีทางด้านการเล่นกีฬา ด้วยแรงกายที่ขยันและบวกกับ พรสวรรค์ในการฝึกซ้อม ทำให้เขานั้นประสบความสำเร็จอย่างรวดเร็ว
 อีกหนึ่งความฝันที่เขาฝันมาโดยตลอดก็คือ การได้ขับเครื่องบินรบ และต่อมาเขาได้เก็บเงินจนสามารถซื้อเครื่องบินส่วนตัวมาขับ ถึงแม้ว่า จะไม่ใช่เครื่องบินรบอย่างที่เขาต้องการ แต่เขาก็ภาคภูมิใจเป็นอย่างมาก และในเวลาที่เขามีเรื่องไม่สบายใจ เขาก็ชอบที่จะขับเครื่องบินส่วน ตัวท่องเที่ยวไปเรื่อยๆ วันหนึ่งขณะที่เขาขับเครื่องบินอยู่ เครื่องบิน เกิดขัดข้องจนทำให้เขาไม่สามารถบังคับเครื่องได้ จึงตกลงไปในทะเล แต่โชคดีที่ได้ชาวโครโนสช่วยเหลือเขาไว้ได้จึงรอดตาย เขาจึงได้มาพัก ที่เมืองปังย่ามากกว่า 1 เดือนแล้ว แต่ดูเหมือนว่าเขาไม่อยากกลับไปโลก ของเขาเลย และเขาก็ได้ตัดสินใจหันมาจับไม้กอล์ฟ ฝึกฝนกีฬายอดนิยม ของเกาะปังย่า เพื่อเข้าร่วมแข่งขันในรายการที่เก่าแก่ของเกาะปังย่า และเขาก็ได้เป็นหนึ่งในดาวรุ่งพุ่งแรงเลยทีเดียว
 จุดเด่น Max เป็นตัวละครที่เต็มเปี่ยมไปด้วยค่า power ทั้งค่าเริ่มต้น และที่จะเติบโต เมื่อเลเวลเพิ่มขึ้น จัดได้ว่า ไม่มีตัวละครอื่นใด ที่สามารถตีไกลได้เท่า Max อีกแล้ว เมื่อหันมาเล่นสาย Pure Power แล้ว ถ้าเจอสนาม Par 5 ไกลๆ เมื่อไหร่ ตัวละครนี้จะแสดงความแตกต่าง อย่างเห็นได้ชัดทีเดียว
 จุดด้อย เป็นที่รู้กันอยู่แล้วว่า เมื่อตัดสินใจเลือกเล่นสาย power เกจก็จะวิ่งเร็ว ตัว Max เองไม่เก่งเรื่อง spin และ curve จึงต้องอาศัยอุปกรณ์เสริมในจุดนี้ให้หนักกว่าตัวละครอื่นพอสมควร
 เธอมีนิสัยที่ดื้อรั้น เป็นเด็กผู้หญิงที่มีความน่ารักและมีเสน่ห์อยู่ในตัวมาก เธอเป็นลูกสาวคนเดียวของผู้ที่มีชื่อเสียงและมีอำนาจในเกาะปังย่า ตัวเธอนั้นมีพละกำลังมหาศาล สามารถยกและลากอาวุธหนักๆ อย่าง ปืนใหญ่ได้ด้วยมือเดียว
 ในการต่อสู้ของพ่อครั้งสุดท้าย ทำให้พ่อของเธอนั้นหายไปอย่างไร้ ร่องรอย ทำให้ผู้คนในเกาะปังย่าคิดว่าพ่อเธอนั้นเป็นคนที่ขี้ขลาด หลบหนีการต่อสู้ ดังนั้นเธอจึงต้องออกตามหาพ่อและไขปริศนาว่า ทำไมพ่อของเธอจึงหายตัวไปจากการต่อสู้
 จุดเด่น สาวน้อยแสนน่ารัก ที่โดดเด่นในเรื่องพลังสาย Control จนชื่อเสียงเลื่องลือไปทุกประเทศ ที่สาวน้อยผู้นี้ไปถึง อัตราการเติบโตเน้นไปที่ ค่าพลัง control เพียงอย่างเดียว ถึงแม้ จะมีพลังของ power ไม่มาก แต่จุดเด่นในเรื่องเกจวิ่งช้า ไม่มีใครในเกาะปังย่า ทำได้เท่าเธออีกแล้ว
 จุดด้อย ถึงแม้จะเด่นในเรื่องเกจวิ่งช้า แต่เรื่องเทคนิคต่างๆ ต้องอาศัยการปรับแต่งจากอุปกรณ์ และเสื้อผ้าที่สวมใส่พอสมควร จุดด้อยนอกจากค่า curve และ spin ที่ไม่มากแล้ว นั่นก็คือ การเลือกซื้อเสื้อผ้า และของตกแต่งซึ่งล้วนแล้วแต่มีราคาทั้งนั้น
 “อาริน” เป็นชื่อของลูกสาวนักเวทย์ตัวเล็กๆ คนหนึ่งที่เกิดมาพร้อมกับ เวทมนต์ เธอเรียนจบจากโรงเรียน สอนเวทมนต์ “WizWiz”ภายใน 10 ปี ทำให้เธอขึ้นชื่อว่ามีความ สามารถทางด้านเวทมนต์มาก “อาริน” มีความสามารถเฉพาะตัวไม่เหมือนใคร ในการเสก นกพิราบให้กลายเป็น ไม้กอล์ฟได้ แต่เธอสามารถทำแบบนี้ได้ก็แค่ตอนเธออารมณ์ดีเท่านั้นนะ เมื่อไม่นานมานี้เธอได้พบกับ “แมกซ์” ในขณะที่เขากำลังตีกอล์ฟอยู่ที่ ปังย่า “อาริน” ตกหลุมรัก “แมกซ์” ทันที ดังนั้นเธอจึงเข้าร่วมแข่งขัน ปังย่ารุ่นอายุ 20 ปี เพื่อที่จะได้พบกับ “แมกซ์” อีกครั้ง “อาริน” นั่งนับวัน เฝ้ารอให้วันของการแข่งขันมาถึงเร็วๆ เธอขยันฝึกซ้อมอย่างหนัก เพราะกลัวจะอับอายต่อหน้า “แมกซ์” ในวันแข่งขัน แต่ “อาริน” ไม่เคยรู้เลยว่า “แมกซ์” เองก็แอบมองดูเธออยู่ห่างๆ เพราะสนใจ ในตัวเธออยู่ไม่น้อยเหมือนกัน
 จุดเด่น เป็นตัวละครที่มีค่า Status เมื่อเริ่มต้นมากเมื่อเทียบกับตัวละครอื่นๆเหมาะมากสำหรับผู้เล่นที่ไม่ต้องการปรับแต่งค่า Status ให้วุ่นวาย
 จุดด้อย ถึงแม้ว่าชุดของอาริน +Impact ได้สูงสุดก็จริง แต่เวลาอัพจะได้ไม่เยอะเมื่อเทียบกับตัวละครตัวอื่นๆ
 แคซเป็นทายาทของจอมปิศาจ เขาถูกกักขังให้อยู่ในเกาะปังย่าโดยผู้กล้า มานานแสนนานมาแล้ว ข้างกายของแคซจะมีวิญญาณดวงหนึ่งคอยอยู่ ข้างๆ ตลอดเวลาไม่ว่าเขาจะไปไหนหรือทำอะไร ชื่อของดวงวิญญาณ ดวงนั้นคือ คาเรน เธอเป็นหญิงสาวคนเดียวที่แคซรักมากที่สุดขณะเธอ ยังมีชีวิต เมื่อ 1 ปีก่อนหน้านี้ในขณะที่แคซได้กลายร่างเป็นปิศาจ คาเรน แฟนสาวของแคซก็ได้พลีชีพของตนเองเพื่อรักษาชีวิตของแคซเอาไว้ และเหตุการณ์ครั้งนั้นทำให้เธอต้องเสียชีวิตลงเพื่อปกป้องชีวิตของคนรัก อีกทั้งยังทำให้แคซสูญเสียความทรงจำส่วนหนึ่งไปด้วย แต่ถึงเธอจะเป็น ดวงวิญญาณเธอก็ยังวนเวียนคอยปกป้องแคซอยู่เสมอ
 จุดเด่น เป็นตัวละครที่มีค่าสเตตัสเริ่มต้นที่น่าสนใจมากเลยทีเดียว เหมาะกับผู้เล่นทั้งเก่าและใหม่ อีกทั้งยังเป็นตัวละครผู้ชายที่มีความเท่อยู่ในตัว หากใครต้องการความแปลกใหม่ไม่ควรพลาด
 จุดด้อย หากเทียบระยะของสนามใหม่ Deep Inferno ค่าพาวเวอร์ที่ให้มายังถือว่าต้องอัพเพิ่มอีกมากเลยทีเดียว แต่ไม่น่าเป็นห่วงเพราะสามารถเพิ่มได้จากชุดเสื้อผ้ารวมไปถึงหัวไม้ต่างๆ
 ลูเซียสาวน้อยอายุ 17 ปีเป็นไอดอลที่เก่งทั้งร้องเพลงและเต้น ปกติแล้วนอกจากการร้องเพลงเธอจะชื่นชอบการผลิตเครื่องประดับเกี่ยวกับเพชรพลอย จนเมื่อ 1 เดือนที่แล้วทิกิได้ชวนเธอเข้าสู่สโมสรกอล์ฟคลับแห่งปังย่า พูดง่ายๆคือเธอมีประสบการณ์ได้ 1 เดือนเอง แต่จุดหมายที่แท้จริงที่เธอหันมาเล่นกอล์ฟก็เพราะ เธอได้ยินมาว่าเกาะปังย่ามีขุมทรัพย์ที่ซ่อนเพชรพลอยในตำนานเอาไว้ เธอจึงหวังจะค้นหาขุมทรัพย์ที่ซ่อนอยู่นั้นด้วยนั่นเอง ลูเซียจึงเป็นตัวละครที่อาจไม่เก่งในเรื่องกอล์ฟเท่าใดนัก แต่ถ้าเป็นความน่ารักล่ะก็ เธอมั่นใจไม่แพ้รุ่นพี่อย่าง คู อาริน และเซซิเรียแน่นอน
 เป็นเด็กสาวหน้าตาน่ารัก แต่เธอไม่ค่อยจะแสดงสีหน้าออกมาสักเท่าไหร่ หลายๆ ครั้งเหมือนกับว่าเธอแสดงสีหน้าออกมาไม่เป็นเสียเลย เธอเป็นนักเรียนของ Wiz Wiz แต่เธอมากจากไหน แล้ว ไปเรียนอยู่ที่นั่นได้อย่างไร ไม่มีใครทราบแน่ชัด แคสเคยพบเธอครั้งนึง ในตอนที่เธอมาสู่เกาะปังย่าแรกๆ แต่แคสได้สัมผัสอะไรบางอย่างที่แข็งแกร่งมากจากตัวเธอ สิ่งนั้นคืออะไรกันนะ...?
 สถานที่เกิดบนดาว WZ 818c
แคดดี้.
แคดดี้แต่ละตัวจะมีความสามารถเฉพาะซึ่งจะเพิ่มความสามารถให้ผู้เล่น และบางครั้งก็จะให้คำแนะนำ โดยเมื่อผู้เล่นเล่นกับแคดดี้ แคดดี้จะได้รับค่าประสบการณ์มากขึ้น ซึ่งจะทำให้แคดดี้สามารถแสดงสิ่งต่างๆได้มากขึ้น และให้คำแนะนำมากขึ้น แคดดี้มีทั้งที่ซื้อด้วยเงินปังและคุกกี้ แคดดี้ที่ใช้เงินปังซื้อจะต้องจ่ายค่าจ้างเป็นรายเดือนด้วยเงินปัง ในขณะที่แคดดี้ตระกูลน้องถุง น้องถ้วย แคดดี้ที่ใช้คุกกี้ซื้อรวมไปถึงแคดดี้ที่ได้มาโดยกรณีพิเศษ(เช่น ได้มาจากกิจกรรม)จะไม่มีการจ่ายค่าจ้าง ชื่อแคดดี้ในปังย่ามีดังนี้ (ตามชื่อที่ปรากฏในปังย่าเซิร์ฟเวอร์ไทย)
 ปังแบ๊กหรือที่เรียกกันแบบว่าน้องถุง เป็นแคดดี้สำหรับผู้เริ่มเล่นที่เข้ามา อยู่ในเกาะปังย่า การที่จะได้น้องถุงมาเป็นแคดดี้คู่ใจนั้น ต้องเข้าไป ผ่านการฝึกฝนที่ยากลำบาก... สำหรับผู้เล่นใหม่ ในการฝึกกับแคดดี้ ทำตามขั้นตอนที่แคดดี้แนะนำ เมื่อจบการฝึกก็จะได้ ปังแบ๊กหรือน้องถุง ที่น่ารักมาครอบครอง!
 พิพพิ้น เป็นเทพธิดาน้อย "โครโรส โครโรโนส" ผู้ซึ่งเชิญชวนคุณเข้ามา สู่ยังโลกของปังย่า "โครโรส โครโรโนส" สามารถเดินทางระหว่างเวลา และอวกาศได้ เทพธิดา "โครโรส โครโรโนส" จะเป็นคนพาวีรบุรุษผู้ที่ จะปกป้องปังย่า มายังโลกของปังย่า เพราะฉะนั้นเราสามารถพูดได้ว่า นี่คือเรื่องราวของเทพธิดา "โครโรส โครโรโนส" ผู้อยู่เบื้องหลัง เรื่องราวของวีรบุรุษ พิพพิ้นกำลังมองหาใครบางคนที่จะมาเป็นวีรบุรุษ ในงานเทศกาล นั่นคือเหตุผลที่ทำไมเธอจึงต้องเดินทางทะลุเวลา และอวกาศไปยังโลก มองดูรอบๆ ตัวคุณสิ อาจจะมี เทพธิดา "โครโรส โครโรโนส" แอบอยู่รอบๆ ตัวคุณก็ได้นะ ทุกๆ สิ่งในปังย่าแปลกใหม่และลึกลับ สำหรับพิพพิ้นเป็นเหมือนคู่หู ที่คอยให้ความช่วยเหลือคุณได้มาก เลยดีเดียว พิพพิ้นอยากให้คุณแข็งแกร่งยิ่งขึ้น นี่เป็นความสุขที่สุดของพิพพิ้น
 ดอลฟินี่ ฝึกฝนการบินอยู่เป็นประจำ แต่ก็เป็นเรื่องปกติที่จะเกิด ความผิดพลาด เพราะว่าการบินสำหรับพวกปลาโลมาอย่างดอลฟินี่ มันไม่ใช่เรื่องง่ายเลยนะ ยังไงก็เหอะ ดอลฟินี่ก็ยังคงฝึกฝนต่อไป ด้วยความเชื่อและความหวังที่ว่า ซักวันหนึ่งจะได้พบกับแม่ที่จากหาย กันไปนาน เมื่อเธอสามารถบินสู้ท้องฟ้าสีครามได้ตอนนี้เธอยังไม่สามารถ บินได้ แต่เธอก็ได้เตรียมร่มชูชีพติดตัวไว้เสมอสำหรับการลงพื้น เมื่อเธอ บินได้ จริงๆ แล้วน่ะนะ...ความจริงแล้วมันเป็นความเข้าใจผิดของดอลฟินี่เองน่ะแหละ เมื่อตอนเด็ก ๆ เขาเห็นจรวดบินผ่านท้องฟ้าไปแล้วก็เชื่อว่านั่นคือแม่ของเขา... ตั้งแต่นั้นเป็นต้นมา ดอลฟินี่ก็พยายามหัดบินเพื่อตามหาแม่...เอาเถอะ ตอนนี้เขาก็ท่องเที่ยวไปกับคุม่า ดอลฟินี่ดูน่ารักน่ากอดตลอดเวลา ความน่ารักของเขานี่เองที่ทำให้ ความกังวลของคุณละลายหายไปได้
 คุม่า เป็นเด็กประเภทชอบทำมากกว่าชอบพูด เขาเป็นคนเงียบ ๆ และแสดงออกด้วยการกระทำมากกว่า บางครั้งก็ดูเหมือนบ้าระห่ำ เขาเคยกระโดดเข้าสู่โลกต่างมิติตามลำพังโดยปราศจากพิพพิ้น โดยไม่คิดก่อนทำและเมื่อใดที่เขาตั้งใจจะทำสิ่งใดแล้ว เค้าจะมุ่งหน้าตรงสู่จุดหมาย โดยไม่มีการมองข้างทางให้เสียเวลา เลยทำให้บางครั้งออกจะเป็นคน ที่ร่วมงานได้ยากนิดหน่อยอย่างไรก็ตามคุม่าไม่มีทางที่จะทำให้คุณผิดหวัง เขาจะคอยดูแลคุณ ตลอด คู่ม่าและ สัตว์เลี้ยงของเขา ที่ชื่อดอลฟินี่ จะเป็นเพื่อนที่ดี และเชื่อใจได้ในโลกของปังย่า
 ทิกิ เป็นคนที่ทำอะไรพลาดบ่อยมาก(ซุ่มซ่าม) เธอเป็นแม่มดตัวน้อยๆ ที่มีความฝันว่าโตขึ้นจะต้องเป็นแม่มดที่แท้จริงเพื่อปกป้องป่าของปังย่า เธอฝึกซ้อมทักษะการบินด้วยไม้กวาดที่ตกทอดมาจากคาดี้ ที่เป็นพี่สาว ของเธอ ซึ่งทุกครั้งเธอก็ตกไม้กวาดแล้วหล่นมากระแทกนู่นกระแทกนี่ เป็นประจำ แต่เธอก็ไม่เคยย่อท้อ เธอไม่สามารถใช้เวทย์มนต์พื้นๆ ที่ใช้กับไม้กวาดได้ดีนักในขณะนี้ แต่ความต้องการของเธอที่จะต้อง ปกป้องผืนป่านั้น ไม่เป็นรองใครแน่นอน ตอนนี้เธอยังเป็นแค่ แม่มดมือใหม่ เธอมีความฝันที่จะใช้เวทย์มนต์ได้อย่างคล่องแคล่วแบบพี่สาวของเธอ ทิกิ!! สู้ๆ...
 ไททั่นบู ยักษ์ใหญ่แห่งป่า กำลังมีความสุดที่ซู้ดดด มีความสุข... เพราะช่วงนี้มีงานเลี้ยงฉลองที่หมู่บ้านเวนทัส ในดินแดนของไททั่น เราสามารถได้ยินเสียง "บู~" ดังก้องไปทั่วป่า ไททั่นบูจะต้องมีความสุข มากแน่ ๆ เพราะเขาได้รอคอยการฉลองนี้มานานมากแล้วไททั่นบูเป็นคนที่ไม่ค่อยจะพูดเท่าไหร่ แต่เขาสามารถพูดกับธรรมชาติได้ ดังนั้นเมื่อเขาเชียร์คุณก็หมายความได้ว่าทั้งผืนป่า ได้ร่วมเชียร์คุณด้วย พลังเสียงของเขาสามารถเพิ่มพลังให้คุณ อีกทั้งบรรดาต้นไม้ในป่าก็จะคอยสร้างร่มเงาให้คุณพักผ่อนเมื่อคุณมีปัญหาถามไททั่นบูได้ เขาจะทำทุกอย่างที่เขาทำได้เพื่อ
ช่วยเหลือคุณ
 โลโล่ พร้อมอยู่เสมอที่จะช่วยคุณ ถึงแม้คุณจะทำพลาดก็ไม่ต้องเป็นห่วง เธอจะคอยเชียร์คุณด้วยรอยยิ้มอันสดใส เธอเป็นลูกสาวของผู้นำหมู่บ้าน ลิเบอร์รา แต่เธอก็ดูไม่เหมือนพวกเจ้าหญิงในเทพนิยายหรอกนะ เธอไม่ต้องการเสื้อผ้าสวยหรูหรือการปฏิบัติอย่างเป็นพิเศษเลยแม้แต่น้อยถ้าคุณสามารถเป็นเพื่อนกับโลโล่ได้ เธอจะคอยช่วยคุณในทุกๆเรื่อง ที่เธอทำได้
 เธอเป็นพี่สาวของทิกิ ผู้เชี่ยวชาญในการใช้เวทมนตร์ ความเชี่ยวชาญ ของเธอทำให้เธอสามารถใช้เวทย์มนต์เพื่อบิน โดยไม่ต้องพึ่งไม้กวาด เธอจึงยกไม้กวาดของเธอให้น้องสาวของเธอทิกิไปใช้ แต่ก่อนเธอเป็น หนึ่งในบรรดาจอมเวทย์ผู้คิดค้นลูกบอลเวทย์ Aztech เพื่อใช้ในการ ต่อต้านความชั่วร้าย หลังจากเหตุการณ์ในครั้งนั้นเธอได้เป็นคนที่ใจเย็น ลงและเริ่มคิดถึงผู้อื่น แต่ก็ยังไม่ทิ้งนิสัยเก่าซึ่งค่อนข้างจะทำอะไร ตามใจตัวเอง รู้สึกเธอจะดีใจนะที่ได้เจอคุณ เธอบินไปบินมาแจกจ่าย ความสุขไปทั่วคาดี้สามารถใช้มนต์ดำ มนต์ขาว และมนต์อื่นๆ รับรองว่าเธอจะเป็นคู่หู ที่ดีของคุณในการเดินทางในปังย่า เมื่อคุณรู้สึกเหนื่อยเวทมนต์ของเธอ ช่วยให้คุณหายเหนื่อยได้
 แคดดี้พิเศษสำหรับร้านอินเตอร์เน็ตคาเฟ่ ที่เป็นสมาชิกเท่านั้น ลักษณะเป็นถ้วยบะหมี่กึ่งสำเร็จรูป เห็นแล้วทำให้ผู้เล่นหิวได้ทันที ถึงจะมีลักษณะเช่นนั้น แต่ก็ยังมีอุปนิสัยเป็นห่วงเป็นใยทุกคน อีกทั้งยังเป็นแคดดี้ที่มีคุณสมบัติดีเยี่ยมช่วยเหลือผู้เล่นใหม่ๆ ได้อย่าดี ควบคุมลูกได้ดียึ่งขึ้น ถ้าเลือก น้องถ้วยเป็นคูหู รับรองได้ว่าไม่มีผิดหวังแน่นอน
 "มิ้นตี้" สาวน้อยแม่มดที่แสนน่ารักไม่แพ้กับ "ทิกิ"น้องสาวฝาแฝด เธอเลย ถึงแม้ว่าสาวน้อย "มินตี้" จะมีหน้าตาเหมือนกับ "ทิกิ" อย่างกับแกะ แต่เธอไม่ซุ่มซามเหมือนกับน้องสาวของเธอหรอกนะ จากการฝึกฝนอันยาวนานที่ ทุ่ง White Wiz ทำให้ "มินตี้" เป็นแม่มด ที่ยอดเยี่ยมพอๆ กับ"คาดี้" พี่สาวของเธอเลยล่ะ และด้วยความสามารถ ที่เธอมีทำให้ "มินตี้" ก้าวเข้ามาเป็นแคตดี้ของเกาะปังย่าได้ไม่ยาก ถ้าคุณพา"มินตี้"ไปออกรอบด้วย เะอจะช่วยให้คุณควบคุมลูกได้ง่ายขึ้น และตีสปินได้ยาวเพิ่มขึ้นด้วยเวทมนต์ของ "มินตี้" ทำให้เรื่องยากๆ กลายเป็นเรื่องง่ายๆ เสมอล่ะ 
 น้องถุงใส เป็นน้องสาวของน้องถุงบงดาริ ลักษณะเป็นถุงใสมีบอลดอลฟินี่อยู่ภายใน มีความน่ารักเป็นอย่างมาก ด้วยความน่ารักนี้เอง ทำให้น้องถุงใสเหมาะกับตัวละครผู้หญิงมากกว่าตัวละครชาย อีกทั้งยังมีความสมดุลของ Control ที่ดีเยี่ยม ใช้ได้ทุกสถานการณ์
 "วิงเกิ้ลพิพพิ้น" แคดดี้สาวน้อยที่เดินทางมาจากญี่ปุ่น หน้าตาละม้ายคล้ายกับพิพพิ้น แต่อุปนิสัยเธอนั้นต่างกับพิพพิ้นอย่างมาก ไม่ว่าจะเป็นการแสดงออกหรือการพูดจา วิงเกิ้ลพิพพิ้นนั้นก็มีจุดเด่นเป็นอย่างมากด้วยความน่ารัก กล้าแสดงออก และ ยังช่วยเหลือผู้เล่นได้อีกมากมายด้วยสเตตัสของเธอ แต่ เธอนั้นไม่ได้เดินทางมาที่ปังย่าบ่อยๆ ถ้ามาครั้งใดอย่าลืมชักชวนเธอให้อยู่นานๆ ด้วยล่ะ
 แคดดี้ที่หน้าตาไม่ดี แต่มีคุณสมบัติที่เยียมยอด เหมาะกับสายสปินเป็นอย่างมาก เมื่อออกรอบร่วมกับน้องถุงดำ คุณจะสามารถตีสปินได้ไกลกว่าเดิมเป็นอย่างมาก ยิ่งถ้าคำนวนเก่งๆ จะทำสถิติดีๆ ไม่ยากเลย
 "น้องถุงยักษ์" แคดดี้ที่เป็นญาติของน้องถุงบงดาริ ได้รับการเชิญชวนจากน้องถุงบงดาริให้เดินทางมาที่เกาะปังย่า เพื่อช่วยเหลือผู้กล้าที่ต้องการจะนำพา Aztec เข้าไปสู่ม่านพลังของธรรมชาติ ได้มาพร้อมกันถึง 3 ตัวเลยทีเดียว แต่ละตัวจะมีคุณสมบัติแตกต่างกัน ชักชวนให้เป็นแคดดี้คู่ใจได้ตามต้องการเลย
ระบบช่วยเหลือผู้เล่นในสนาม.
Assist Mode.
เป็นโหมด Guide Line สำหรับผู้เล่นใหม่ เลเวล Rookie F จนถึง Beginner A จะไม่มีผลต่อเงินที่เสียไป ถ้าเลเวลตั้งแต่ Junior E ขึ้นไปจะมีผลต่อเงินปังที่ได้ โดยถ้าเล่นจบเกมจะได้เงินปังลดลงจากเดิม 30 เปอร์เซ็นต์ ซึ่งผู้เล่นสามารถเลือกที่จะใช้โหมดนี้หรือไม่ใช้ก็ได้
สนาม.
สนามกอล์ฟในเกมปังย่า มีการแบ่งระดับเป็นทั้งหมด 5 ระดับ คือระดับ 1-5 ดาว โดยยิ่งมีจำนวนดาวบ่งบอกมากเท่าไร ระดับความยากของสนามก็จะยิ่งยากมากขึ้นเท่านั้น (ใน Season ที่ 1-3 ของเกมปังย่านั้น การแบ่งระดับสนามจะแบ่งทั้งหมด 3 ระดับ คือ 1-3 ดาว) โดยสนามในเกมปังย่า มี ดังนี้
Libara.
สนามกอล์ฟที่ตั้งอยู่บนชายฝั่งทะเลทางทิศใต้ของเกาะปังย่า ด้วยทัศนียภาพที่สวยงามกับบรรยากาศริมทะเล ฟังเสียงเกลียวคลื่นซัดเข้าสู่ชายหาด และรับไออุ่นจากแสงแดดได้อย่างเต็มที่ อีกทั้งที่นี่ยังมีรีสอร์ทที่งดงามที่สุดในเกาะปังย่าอีกด้วย
Ventus.
สนามกอล์ฟที่แวดล้อมไปด้วยแมกไม้นานาพันธุ์ ตั้งอยู่บนใจกลางของเกาะปังย่า มีกังหันลมที่ตั้งเรียงรายอยู่มากมาย เพราะกังหันลมถือเป็นแหล่งพลังงานที่สำคัญที่สุดบนพื้นที่แห่งนี้
Maga Valley.
สนามกอล์ฟที่เป็นที่ตั้งของโรงเรียนเวทมนตร์ ตั้งอยู่ทางทิศตะวันตกของเกาะปังย่า ตามตำนานของปังย่ากล่าวไว้ว่า เหล่าบรรดาแม่มดทั้งหลายต่างพากันเข้ามาฝึกวิชาเวทมนตร์ที่โรงเรียนแห่งนี้
Oriens.
สนามกอล์ฟที่ตั้งอยู่ทางทิศตะวันออก ได้รับการขนานนามว่าเป็นดินแดนที่มีอุณหภูมิสูงตลอดปีของเกาะปังย่า พื้นที่ส่วนใหญ่ถูกปกคลุมไปด้วยผืนทะเลทรายที่กว้างไกล สามารถชื่นชมความงดงามของปิระมิด สถาปัตยกรรมชิ้นเอกที่ตั้งอยู่โดยรอบบริเวณบนพื้นที่แห่งนี้
อุณหภูมิที่ร้อนแรงนั้นจะไม่เป็นอุปสรรคต่อการออกรอบของคุณเลยแม้แต่น้อย คุณจะได้เพลิดเพลิน และดื่มด่ำไปกับทัศนียภาพที่งดงามในแบบทะเลทรายเพิ่มความชุ่มชื้นด้วยแหล่งโอเอซิสเล็กๆ ที่อุดมสมบูรณ์กระจายอยู่รอบบริเวณ นอกจากลายกรีนที่ง่ายต่อการพัตต์แล้ว คุณยังจะได้พบกับ Warp Gate แท่นพลังแห่งแสงจากดวงอาทิตย์ที่สามารถ เพิ่มระยะของลูกกอล์ฟเมื่อเข้ามาอยู่ในเขตพลังได้ที่สนามแห่งนี้เพียงที่เดียวเท่านั้น
Narakas.
ดินแดนอันลึกลับที่เพิ่งถูกค้นพบได้ไม่นาน ภายในสนามจะพบกับบรรยากาศดินแดนภูเขาไฟอันร้อนระอุ มีลาวาเหลวอันร้อนแรงไหลตามลำธารทอดยาวไป สุดตา และพร้อมที่จะปะทุระเบิดอยู่ตลอดเวลา สนามกอล์ฟที่ตั้งอยู่ทางทิศตะวันออก ได้รับการขนานนามว่าเป็นดินแดนที่มีอุณหภูมิสูงตลอดปีของเกาะปังย่า พื้นที่ส่วนใหญ่ถูกปกคลุมไปด้วย ผืนทะเลทรายที่กว้างไกล สามารถชื่นชมความงดงามของปิระมิด สถาปัตยกรรมชิ้นเอกที่ตั้งอยู่โดยรอบ บริเวณบนพื้นที่แห่งนี้
เลเวลและค่าประสบการณ์.
เมื่อเริ่มต้นเข้าสู่เกมครั้งแรกผู้เล่นจะมีเลเวลเริ่มต้นที่ Rookie F เมื่อเล่นเกมจบในแต่ละครั้งจะได้รับค่าประสบการณ์สะสม เมื่อได้ค่าประสบการณ์ครบตามที่กำหนดจะได้รับการเลื่อนระดับและเลเวลตามลำดับ โดยในเกมมีทั้งหมด 14 เลเวล เลเวลละ 5 ระดับ ยกเว้นเลเวล Rookie ที่มี 6 ระดับ